En konfirmation er en stor dag for både konfirmanden og forældrene, og det kan derfor være en god idé at forevige minderne, som I kan kigge tilbage på om nogle år. Du kan eksempelvis leje et photobooth med sjovt tilbehør, hvor gæsterne har mulighed for at tage fjollede billeder fra dagen. Du kan også lægge en gæstebog til rådighed, hvor alle gæsterne kan skrive en lille sød hilsen til konfirmanden fra den store dag, og hvor du kan indsætte et billede af den pågældende person. Hvis du foretrækker minder i form af traditionelle kamerabilleder, kan du lade gæsterne stå for dette. Stil et kamera til rådighed, hvor gæsterne frit kan gå rundt og tage billeder under festen.